Et dødsbo gemte på 881 forskellige våben. De mange pistoler, geværer og rifler er opkøbt af Thy Outdoor i Thisted.

Et dødsbo i Nykøbing gemte på 881 våben. De har alle tilhørt en tidligere hjemmeværns mand, der døde i slutningen i 2022. Efter hans død blev de mange rifler, geværer og pistoler overtaget af jagt og fritidsforeningen Thy Outdoor, som fik opgaven at registre de mange våben. - Vi havde aldrig drømt om, at der var så mange våben. Der var også lidt flere end først antaget, må vi indrømme, fortæller Klaus Pallesgaard, som er ejer og indehaver af Thy Outdoor i Thisted. Alle 881 våben er blevet tjekket igennem - for der skal være styr på både numre, kaliber og længde. - Det har været en lang, sjov og sej proces. Men det er sjovt, at vi nu har en masse spændende våben at sælge af, siger Klaus Pallesgaard. Normalt har butikken i Thisted omkring 180 våben på lager, så det er en udsædvandlig stor samling butikken har haft i hænderne. Samlingen indeholder alt fra gamle samleobjekter til gode skydevåben til jagt. Og det passer godt til butikken, forklarer Klaus Pallesgaard. - Vi kan godt lide lidt ældre våben, og vi har en kundeskare i Thy, der er glade for brugte våben. Det er dog ikke hele samlingen butikken har valgt at beholde. 550 af de mest sjældne våben er blevet solgt videre til et engelsk auktionshus, mens resten sælges fra butikken i Thisted. Mange af dem var ifølge indehaveren oprindeligt fra England.